2.6.2005 Den Europæiske Unions Tidende L 139/19 KOMMISSIONENS BESLUTNING af 31. maj 2005 om tilladelse til Spanien til i en periode på tre år fortsat at anvende en midlertidig foranstaltning vedrørende udelukkelse fra udligningsstøtten for markedsførte produkter, der hidrører fra nye bananplantager plantet fra den 1. juni 2002 (meddelt under nummer K(2005) 1605) (Kun den spanske udgave er autentisk) (2005/410/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (FØF) nr. 404/93 af 13. februar 1993 om den fælles markedsordning for bananer ()), særlig artikel 12, stk. 9, andet afsnit, og ud fra følgende betragtninger: (1) I henhold til artikel 12, stk. 9, i forordning (EØF) nr. 404/93 kan en medlemsstat få tilladelse til at indføre en midlertidig foranstaltning vedrørende udelukkelse fra udligningsstøtten for markedsførte produkter, der hidrører fra nye bananplantager, når der ifølge medlems- staten er fare for den bæredygtige udvikling i produkti- onsområderne, især miljøbevarelsen, jordbeskyttelsen og landskabets karakteristika. Ved beslutning 2002/414/EF ?) gav Kommissionen Spanien tilladelse til i en periode på tre år at anvende en midlertidig foranstaltning vedrørende udelukkelse fra udligningsstøtten for markedsførte produkter, der hidrører fra nye bananplantager plantet fra den 1. juni 2002. Den 15. april 2005 forelagde Spanien Kommissionen en anmodning om tilladelse til i en ny periode på tre år at videreføre foranstaltningen vedrørende udelukkelse på De Kanariske Øer fra udligningsstøtten for markedsførte produkter, der hidrører fra nye bananplantager plantet fra den 1. juni 2002. Anmodningen begrundes med behovet for at konsolidere de positive virkninger af anvendelsen af den foranstaltning, der blev iværksat i juni 2002, navnlig for at forhindre, at der anlægges nye plantager uden for de traditionelle produktionsom- råder, for at beskytte miljøet, navnlig med hensyn til udnyttelsen af vandressourcerne, jordbundens stabilitet og den socioøkonomiske ligevægt og for at bevare land- skabets karakteristika. Efter en gennemgang af Spaniens anmodning om videre- førelse i tre år af foranstaltningen vedrørende udelukkelse fra udligningsstøtten har Kommissionen kunnet konklu- dere, at den opfylder målene og bestemmelserne i artikel 12, stk. 9, i forordning (EØF) nr. 404/93. Anmodningen bør derfor imødekommes. Foranstaltningen i denne beslutning er i overensstem- melse med udtalelse fra Forvaltningskomitéen for Bananer — VEDTAGET FØLGENDE BESLUTNING: Artikel 1 Kommissionen accepterer Spaniens anmodning om i tre år at kunne videreføre foranstaltningen vedrørende udelukkelse fra udligningsstøtte, jf. artikel 12, stk. 9, i forordning (EØF) nr. 404/93, for produkter, der hidrører fra nye bananplantager plantet fra den 1. juni 2002, som blev tilladt ved beslutning 2002/414/EF. Artikel 2 Denne beslutning er rettet til Kongeriget Spanien. Udfærdiget i Bruxelles, den 31. maj 2005. På Kommissionens vegne Mariann FISCHER BOEL Medlem af Kommissionen (1) EFT L 47 af 25.2.1993, s. 1. Senest ændret ved tiltrædelsesakten af 2003. (?) EFT L 148 af 6.6.2002, s. 28.